b'\n_START_ARTICLE_\nMarija Angelovi\xc4\x87 Antunovi\xc4\x87\n_START_PARAGRAPH_\nMarija Angelovi\xc4\x87 Antunovi\xc4\x87 (Subotica, 15. velja\xc4\x8de 1954.), vojvo\xc4\x91anska d\xc5\xbeuda\xc5\xa1ica, zaslu\xc5\xbena \xc5\xa1porta\xc5\xa1ica Jugoslavije. \xc4\x8clanica d\xc5\xbeudo kluba Spartak.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena u Subotici u hrvatskoj obitelji, k\xc4\x87i S\xc3\xa1ndora i Roze ro\xc4\x91. Evetovi\xc4\x87. Diplomirala srednju \xc5\xa1kolu u Subotici. \xc4\x8clanica d\xc5\xbeudo kluba Spartak, 13 godina, od 1970. godine. Za jugoslavensku reprezentaciju nastupala od 1974. do 1981. godine. Od prestanka aktivne borila\xc4\x8dke karijere 1983. bavi se treniranjem d\xc5\xbeuda\xc5\xa1a. \xc4\x8clanica JKSZ. Natjecala se u kategoriji od 61 kilograma i bila dr\xc5\xbeavna prvakinja 1967., 1977., 1978., 1979., 1980., 1981. i 1982. godine, a od 1978. do 1981. godine bila je nepobjediva u dr\xc5\xbeavi. Sudjelovala na dva europska prvenstva, 1976. i 1981. na kojima je osvojila srebrne medalje. Marija je govorila da svoj uspjeh duguje svojim trenerima Milo\xc5\xa1u Ignjatovi\xc4\x87u i Slavku Ba\xc5\xa1i\xc4\x87u. _NEWLINE_U svibnju 2007. godine dobila je nagradu Klju\xc4\x8devi Subotice, zajedno sa ostalim suboti\xc4\x8dkim \xc5\xa1portskim velikanima. Dobitnica pokrajinske Nagrade Jovan Miki\xc4\x87 Spartak i Zlatne zna\xc4\x8dke SOFK Jugoslavije.'